મેન્યુફેકચરિંગ અને કેપિટલ ગુડ્ઝ સેક્ટરના નબળા દેખાવને કારણે એપ્રિલ મહિનામાં ઓદ્યોગિક ઉત્પાદન ઘટીને માઇનસ ૦.૮ ટકા થયું છે. છેલ્લા ત્રણ મહિનામાં પ્રથમ વખત ઓદ્યોગિક ઉત્પાદન માઇનસમાં નોંધવામાં આવ્યો છે. કેન્દ્ર સરકારના 'મેક ઇન ઇન્ડિયા' અભિયાનની પણ કોઇ સાનુકુળ અસર જોવા મળી રહી નથી. આ અભિયાનની જાહેરાત પાછળ કરોડો રૃપિયાના ખર્ચ કરવામાં આવ્યો હોવા છતાં આ અભિયાનને કારણે ઓદ્યોગિક ઉત્પાદનમાં વધારો જોવા મળ્યો નથી.